Jegyzőkönyv
Az MGYT KGYSZ
 – az ESZK KKGYT és az MGYK KKTSZ vezetőségével közösen megtartott – 

Vezetőségi üléséről
Ideje:

2015. december 17. (csütörtök) 11.00 óra
Helye:

SE GYTK Hőgyes Tömb Zalai Terem


1092 Budapest, Hőgyes Endre u. 7-9.

A Magyar Gyógyszerésztudományi Társaság - Kórházi Gyógyszerészeti Szervezet vezetősége, az Egészségügyi Szakmai Kollégium Kórházi Klinikai Tagozat & Tanács gyógyszerész tagjai valamint a Magyar Gyógyszerészi Kamara Kórházi Klinikai Területi Szervezete a 2015-ös év szakmai munkájának lezárásaként közös összevont ülést tartott.

Napirend:

1. Elnöki köszöntők, beszámoló a ESZK KKGY Tanács II. féléves munkájáról
(Prof. Botz Lajos, Dr. Higyisán Ilona, Dr. Hümpfner Rózsa, Dr. Szabó Csongor)

2. Megújuló gyógyszerészképzés, szakképzés


           (Előterjesztők:  Prof. Botz Lajos, Prof. Soós Gyöngyvér, Prof. Zelkó Romána)

3.  Kamarai feladatok, aktualitások, tervek
(Előterjesztők: Dr. Hümpfner Rózsa, Dr. Süle András)

4. Parenterálisan adható, betegbiztonsági szempontból nagy rizikót jelentő készítmények.

(Előterjesztő: Prof. Soós Gyöngyvér, Dr. Bodó Gabriella)

5. Biztonsági elemek – EMVO-NMVO – IT szolgáltatók, várható feladatok

(Előterjesztő: Dr. Kis Szölgyémi Mónika, Dr. Süle András)

Jelenlévők a KGYSZ vezetősége részéről:
Prof. Dr. Botz Lajos

Dr. Giday Henriette

Hajagosné dr. Hümpfner Rózsa

Dr. Hargitai János

Dr. Hegyi Tibor

Dr. Higyisán Ilona
Dr. Iványiné Dr. Cseh Ibolya

Dr. Kis Szölgyémi Mónika
Dr. Krucsóné Dr. Hornyák Judit 

Dr. Süle András
Prof. Dr. Soós Gyöngyvér
Dr. Szabó Csongor 
Dr. Szabóné Dr. Bodó Gabriella 

Szabóné Dr. Schirm Szilvia
Dr. Szűcs Attila
Dr. Tóbel Andrea
Kimentette magát:
Dr. Buchholcz Gyula

Dr. Horváth László



Dr. Trestyánszky Zoltán

Dr. Szabó Csongor a Kórházi Szervezet részéről történő jegyzőkönyv vezetésére - a Szervezet titkárának távolléte miatt - felkéri Dr. Kis Szölgyémi Mónikát.

Jegyzőkönyv vezető elfogadása.

Szavazás kézfeltartással: látható többség, ellenszavazat, tartózkodás nincs.
A KGYSZ vezetőségi ülés határozatképes.

Napirend elfogadása.

Szavazás kézfeltartással: látható többség, ellenszavazat, tartózkodás nincs.
1. Prof. Botz Lajos majd Dr. Hümpner Rózsa és azt követően Dr. Szabó Csongor elnökök köszöntötték a közös vezetőségi ülés résztvevőit.
Dr. Higyisán Ilona beszámolt az ESZK KKGY Tagozat & Tanács II. féléves munkájáról

(2015. május 16 - 2015. dec. 31 közötti időszak)
Ülések:

2015. június 18.


Napirend:   8 pont

2015. szeptember 4.

Napirend: 9 pont benne a 4 év érté-kelését összegző tagi vélemények

2015. december 17.

Összevont vezetőségi a társszerve-zetekkel
Feladatok: 

Jogszabályok véleményezése:
1. 2015. június 16/2010 EüM rendelet és a 22/2012 EMMI rendelet módosítása, a szakirányú szakképzés megszerzéséről.
2. 2015. szeptember Építmények tervezésének, létesítésének és üzemeltetésének közegészségügyi és egészségvédelmi követelményeiről. Vélemény elküldve Dr,. Sándor Csaba h. államtitkárnak ill. Jogi és VIII. főosztály
3. 2015. október az egyes egészségügyi és egészségbiztosítási tárgyú törvények módosításáról szóló – salátarendelet. (Dr. Beneda Attila h. államtitkárnak)
· 2006. évi XCVIII tv a biztonságos és gazdaságos gyógyszerell…..

· 1997. évi XLVII. Tv a személyes agdatok védelméről

· 1997 évi LXXXIII tvkötelező egészségbiztosítási támogatásról, gyógyszer méltányossági támogatá változása

· 1997. évi CLIV tv az egészségügyről

· 2005. évi XCV tv az emberi alkalmazásra kerülő gyógyszerekről… Eu parlamenti réndeletek kerültek be.
Egyéb szakmai anyagok véleményezése, egyeztetéseken való részvétel:

· Közbeszerzés – Gröschl Ildikó 

· Életmentő – és sűrgösségi lista – Gröschl Ildikó

· Biztonsági elemek megbeszélés a minisztérimban a MAGYOSZ szervezésében (levél Ilkú Lívia) 

· Magas rizikójú gyógyszerkészítmények körének meghatározása és az ezekkel kapcsolatos gyógyszerészi feladatok

· OGYI -P 64 módszertani levél 

Pályázatok véleményezése - 7 főgyógyszerészi pályázat

· Vác

· Nyiregyháza 2 db

· Budapest Nyírő Kórház
· Sátoraljaújhely

· Szentes 

· Kaposvár

2. Megújuló gyógyszerészképzés, szakképzés


(Előterjesztők: Prof. Botz Lajos, Prof. Soós Gyöngyvér, Prof. Zelkó Romána)

Tájékoztatás a 333/2015 (XI.10.) Korm. Rendelet az egészségügyi felsőfokú szakirányú szakképzési rendszer és a Rezidens Program ösztöndíjairól.
Külön kiemelésre és megvitatásra került, hogy ki minősül elsődleges képzőhelynek, mik  a várható képzési keretszámok, illetve az ENKK szervezési feladatai. 

3. Kamarai feladatok, aktualitások, tervek
(Előterjesztők: Dr. Süle András)
A MGYK Kórházi Klinikai Területi Szervezet elnöke ismertette az új vezetőség célkitűzéseit és a legfontosabb irányokat, amelyeket meghatároztak.
Ezek a következők: részvétel a kórházi betegellátást érintő jogszabályok alkotásában és véleményezésében, bérbesorolás, kompetenciák meghatározása, onkológiai gyógyszer-ellátás, gyógyszerészi gondozás, klinikai gyógyszerészi feladatok stb.
4. Parenterálisan adható, betegbiztonsági szempontból nagy rizikót jelentő készítmények.

(Előterjesztő: Prof. Soós Gyöngyvér, Dr. Bodó Gabriella)
Ismertetésre került az amerikai ISMP lista (melléklet 1.) illetve a Bella csoport javaslata a betegbiztonsági szempontból magas kockázatú gyógyszerekről (melléklet 2).
Bemutatásra került a Parenterális Munkacsoport által fejlesztés alatt álló honlap, amely a kistérfogatú injekciók elegyíthetőségét és a TPT segítését támogatná. A honlap elérhetősége www.parentmcs.hu
5. Biztonsági elemek – EMVO-NMVO – IT szolgáltatók. Várható feladatok

(Előterjesztő: Dr. Kis Szölgyémi Mónika, Dr. Süle András)

Az Aegate-megbeszélés nyomán az alábbi főbb pontok, illetve fontos és megfontolandó kérdések kerültek bemutatásra, megvitatásra:
· A „hivatalos” pilot-vizsgálat előtt szeretnének végezni egy előzetes megvalósít-hatósági felmérést 13 EU-tagországban.

· Ebből az egyik Magyarország, ahol 3 kórházi gyógyszertárat szeretnének kijelölni, melyek közül 1 preferáltan egyetemi gyógyszertár legyen.

· A demó időszak tervezetten 2 hónapig tart, célja a hazai információk alapján a GAP fejlesztése, hazai körülményekre adaptálása.

· A projekt során az érintett gyógyszertárakban az alábbi vonzatokkal számolhatunk:

· Szkennereket, vonalkód-nyomtatót kell telepíteni.
· Fel kell készíteni az informatikai rendszereket az autentikációs modul fogadására (NovoData felé a kapcsolattartói adatokat megkapták, a továbbiak attól függnek, a Bajcsy mellett résztvevő kórházak milyen rendszert használnak.)

· Azonosítani szükséges az ideális ellenőrzési pontok számát és helyét (pl. magi, speci, citó labor, hűtők, stb.)

· Át kell adni egy „feldolgozott” leltárlistát az Aegate-nek, ahol hatóanyag-hatáserősség-kiszerelés alapon elkészítik a tesztvonalkódokat. 

· Az Aegate becslései szerint durván a készlet 80%-át kell, hogy érintse a vonalkóddal történő ellátás, érték és volumen alapján.

· Ezeket a vonalkódokat az egyes gyógyszertáraknak kell kinyomtatni és felragasztani a beérkező dobozokra. Ennek aránylag komoly humánerőforrás-vonzata is lehet.
· Kiadáskor az FMD-szerinti rendszerben kell szkennelni és érvényesíteni minden egyes dobozt.

· Elhangzott, hogy a magisztrális alapanyagoknak is kell, hogy legyen kódja a jövőben.
· Jövő évben szeretnék indítani a kéthónapos tesztidőszakokat.

A napirendi pontokban tárgyalt témakörökhöz kérdés és hozzászólás nem hangzott el, ezért Dr. Szabó Csongor és a társszervezetek elnökei megköszönték a vezetőségi tagok szíves megjelenését és bezárták az ülést.

Budapest, 2015. december 17.

